Държавен вестник, бр. 94, 2012 г., стр. 29

БРОЙ  94	
Д Ъ Р Ж А В Е Н  В Е С Т Н И К 	
СТР.  29  
Kd,n – коефициентът на справедливо разпреде­
ление на разходите между леки, средни и тежки 
ВС; n – номерът на тегловия диапазон.
2. Такса за паркиране
2.1. Безплатен престой (включен в таксата 
за кацане на въздухоплавателни средства) – 3 
часа за пътнически и 6 часа за товарни полети.
2.2. Фиксирана ставка за тон MTOW без 
разлика за вида на полета (МЛ или ВЛ), дифе­
ренцирана за паркиране на ВС през деня и за 
паркиране на ВС през нощта, диференцирана в 
зависимост от зоната на престой – оперативна 
зона или зона за дълговременен престой. Опре­
деля се по следната формула:
	
Σ EP 
ТP = ————————— . Kh (day, night) . Kz,
	
Σ MTOWP . tp 
където:
ТP е таксовата единица за паркиране на ВС, 
в евро на тон за започнат час;
ЕP са общо разходите, относими към таксата за 
паркиране на ВС, за едногодишен период, в евро;
MTOWР – сумата от максималните излетни 
тегла на всички ВС, ползвали паркиране, за същия 
период, в тонове, по закръглени стойности към 
по-горен тон, с изключение на ВС, освободени 
от заплащане на такса паркиране;
tp – общият брой таксови часове паркинг на 
ВС, за едногодишен период;
K h (day, night) – коефициентът на справедливо 
разпределение на разходите между ВС, ползва­
щи паркиране през деня (06,00 – 22,59 ч. местно 
време) и ВС, ползващи паркиране през нощта 
(23,00 – 05,59 ч. местно време);
Kz – коефициентът на справедливо разпре­
деление на разходите в зависимост от вида на 
ползваното съоръжение – оперативна местосто­
янка или местостоянка за дългосрочен престой.
2.3. Таксува се престоят на ВС от момента 
на изтичане на безплатния престой до момента 
на освобождаване на местостоянката.
2.4. Летищният оператор публикува списък с 
номера на местостоянки за ВС в оперативната 
зона и в зоната за дълговременен престой.
3. Такса за пътници
3.1. Фиксирана ставка за заминаващ пътник, 
диференцирана по дестинацията на пътуване 
(международна и вътрешна). Определя се по 
следната формула:
	
Σ EPAXn
ТPAXn= ———————  . Kdest ,
	
Σ PAXDEPn 
където:
ТPAXn е таксовата единица за заминаващ път­
ник от съответния терминал, в евро;
EPAXn са общо разходите на съответния тер­
минал, относими към таксата за пътници, за 
едногодишен период, в евро;
PAXDEPn – общият брой на всички заминали 
пътници от съответния терминал през същия 
период, с изключение на категориите пътници, 
освободени от заплащане на такса за пътници; 
деца от 2- до 12-годишна възраст заплащат 50 % 
от таксата, определена за възрастен пътник, 
поради което техният общ брой се разделя на 2; 
броят на трансферните пътници се отчита про­
порционално на коефициента на диференциация 
на таксата по т. 3.3;
Kdest – коефициентът на разпределение на 
разходите между пътници, заминаващи по 
международни дестинации и заминаващи по 
вътрешни дестинации, отчитащ разликата в 
нивото на обслужване;
n – номерът на пътническия терминал.
3.2. При наличие на диференцирана летищна 
инфраструктура (пътнически терминал или обосо­
бена част от него) летищният оператор определя 
размера на таксата за пътници поотделно за всеки 
елемент от тази инфраструктура (пътнически 
терминал или обособена част от него).
3.3. Летищният оператор може да определи 
диференциран размер на таксата за пътници за 
трансферни пътници, които пристигат на лети­
щето с един полет и продължават пътуването си 
с друг. Летищният оператор определя условията, 
при които се прилага диференцираният размер 
на таксата за трансферни пътници. 
4. Такса за ползване на пътнически ръкав.
4.1. Таксата за ползване на пътнически ръкав 
се състои от две ставки: 
4.1.1. Фиксирана базова ставка за ползване на 
едно съоръжение за първоначалните 60 минути 
от установяване на контактна местостоянка, 
без разлика за типа на ВС, вида на полета (МЛ 
или ВЛ) и периода от денонощието, в който се 
ползва. Определя се по следната формула:
	
Σ EPLB 
ТPLB base = ——————— . 60 . К base,
	
Σ PLB 
където:
ТPLB base е базовата таксова единица за полз­
ване на пътнически ръкав за първоначалните 
60 минути, в евро;
EPLB са общо разходите, относими към таксата 
за ползване на пътнически ръкав, за едногодишен 
период, в евро;
PLB – общо таксовите минути на ползване на 
ръкав за едногодишен период от време;
Кbase – коефициентът на тежест на базовата 
единица.
4.1.2. Фиксирана допълнителна ставка за 
ползване на едно съоръжение за всеки до­
пълнителни 15 минути или за част от тях над 
първоначалните 60 минути от установяване на 
контактна местостоянка, без разлика за типа на 
ВС, вида на полета (МЛ или ВЛ) и периода от 
денонощието, в който се ползва. Определя се по 
следната формула:
	
Σ EPLB 
ТPLB add = ——————— . 15 . К add ,
	
Σ PLB 
където:
ТPLB add е допълнителната таксова единица за 
ползване на пътнически ръкав за всеки започнати 
15 минути, в евро;
EPLB са общо разходите, относими към таксата 
за ползване на пътнически ръкав, за едногодишен 
период, в евро;